open-index/open-wikipedia-markdown huggingface dataset:
Γιώργος Γρυπαίος

Ο **Γιώργος Γρυπαίος** (1944 - 2012) ήταν Έλληνας ποδοσφαιριστής που αγωνιζόταν ως επιθετικός. Διακρινόταν για τη μαχητικότητα και το ήθος του και επίσης για το δυνατό σουτ και την τεχνική του κατάρτιση.

Το 2012 απεβίωσε σε ηλικία 68 ετών.

## Καριέρα
Ξεκίνησε το ποδόσφαιρο στον Ολυμπιακό. Στην πρώτη ομάδα του Ολυμπιακού πρωτοεμφανίστηκε σε  ηλικία 18 ετών, κάνοντας ντεμπούτο στην Α' Εθνική στις 14/10/1962, σε αγώνα με τον Πανιώνιο που έληξε με θρίαμβο του Ολυμπιακού με 4-1 και ευτύχισε να έχει συμπαίκτες μεγάλες μορφές όπως τους Στεφανάκο, Πολυχρονίου, Μπέμπη, Σιδέρη, Υφαντή, Κώστα και Αριστείδη Παπάζογλου, Γκαϊτατζή, Γρηγοριάδη, Τσανακτσή, Ψύχο, Μπέση, Αυγιτίδη, Σάββα Παπάζογλου, Αγανιάν, Γιούτσο και άλλους σπουδαίους παίκτες.

Στον Ολυμπιακό αγωνίστηκε μέχρι το 1965, έχοντας ενδιάμεσα δοθεί με υποσχετική για μια χρονιά στον Ατρόμητο Πειραιώς το καλοκαίρι του 1963. Επόμενος σταθμός στην καριέρα του ήταν η Προοδευτική. Με τη φανέλα της Προοδευτικής αγωνίστηκε για μια 5ετία κυρίως στην Α΄ Εθνική, με εξαίρεση τη σεζόν 1968-69 που αγωνίστηκε στην Β΄ Εθνική και κέρδισε αμέσως την επάνοδο και είχε συμπαίκτες τους Φραντζή, Σκούφο, Καλλή, Νικολακάκο, Φίλιο, Γεωργιτσάκη, Σπετσέρη, Βουρδαμή, Σπετσαρία και άλλους σπουδαίους ποδοσφαιριστές. 

Το καλοκαίρι του 1970 μεταγράφηκε στον νεοφώτιστο στην Β΄ Εθνική Αχαρναϊκό, με τη φανέλα του οποίου αγωνίστηκε για 2 χρονιές και τερμάτισε την ποδοσφαιρική του σταδιοδρομία το 1972. Στην ομάδα του Μενιδίου είχε συμπαίκτες μεταξύ άλλων τους Μπαλαρίνη, Κώστα Βρεττό κ.α.

Υπήρξε σημαντικό στέλεχος των βετεράνων του Ολυμπιακού απο την ίδρυση του, συμμετείχε σε όλες τις εκδηλώσεις του συνδέσμου και παρακολουθούσε ανελειπώς όλους τους αγώνες της αγαπημένης του ομάδας, ενώ ήταν ιδιαίτερα αγαπητός απο όλα τα μέλη του συνδέσμου και τους φιλάθλους.

## Παραπομπές


## Πηγές
*"Γ. ΓΡΥΠΑΙΟΣ:ΕΝΑ ΝΕΟ ΑΣΤΕΡΙ ΠΟΥ ΥΠΟΣΧΕΤΑΙ ΠΟΛΛΑ!", εφ. Αθλητική Ηχώ, 12/7/1962

Κατηγορία:Έλληνες ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Αχαρναϊκού Α.Ο.
Rollin' Stone: The Golden Anniversary Collection

***Rollin' Stone: The Golden Anniversary Collection*** είναι ο τίτλος της συλλογής τραγουδιών του Αμερικανού blues καλλιτέχνη Μάντι Γουότερς, η οποία κυκλοφόρησε στις 27 Ιουνίου 2000 μέσω της δισκογραφικής εταιρείας "MCA / Chess".

Η συλλογή αποτελείται από κομμάτια που ηχογράφησε ο Γουότερς από το 1947 ως το 1952, με τις πρώιμες εκτελέσεις να έχουν κυκλοφορήσει μέσω της "Aristocrat Records".

## Τραγούδια της συλλογής
* *Όλα τα κομμάτια είναι συνθέσεις του Γουότερς, εκτός αν σημειώνεται διαφορετικά.*
### Μέρος πρώτο

# "Gypsy Woman" – 2:36
# "Little Anna Mae" – 2:34
# "Good Lookin' Woman" – 2:45
# "Mean Disposition" – 2:37
# "I Can't Be Satisfied" – 2:44
# "I Feel Like Going Home" – 3:12
# "Train Fare Home" – 2:48
# "Down South Blues" – 2:55
# "Kind Hearted Woman" – 2:38
# "Sittin' Here And Drinkin' (Whiskey Blues)" – 2:36
# "You're Gonna Miss Me" – 2:40
# "Mean Red Spider" – 2:19
# "Standin' Here Tremblin'" – 2:27
# "Streamline Woman" – 3:19
# "Hard Days" – 2:37
# "Muddy Jumps One" – 2:30
# "Little Geneva" – 2:49
# "Canary Bird" – 2:46
# "Burying Ground" – 2:37
# "You Gonna Need My Help" – 3:03
# "Screamin' And Cryin'" – 3:07
# "Where's My Woman Been" – 3:10
# "Last Time I Fool Around With You" – 2:38
# "Walkin' Blues" (Robert Johnson) – 2:59
# "Rollin' And Tumblin' Part 1" – 3:01
# "Rollin' And Tumblin' Part 2" – 2:32

### Μέρος δεύτερο

# "Rollin' Stone" – 3:09
# "Rollin' Stone (Alternate Take)" – 3:02
# "You're Gonna Need My Help I Said" – 3:08
# "Sad Letter Blues" – 3:03
# "Early Morning Blues" – 3:10
# "Appealing Blues (Hello Little Girl)" – 2:51
# "Louisiana Blues" – 2:55
# "Evan's Shuffle" – 2:14
# "Long Distance Call" – 2:42
# "Too Young To Know" – 3:14
# "Honey Bee" – 3:23
# "Howling Wolf" – 2:40
# "Country Boy" – 3:13
# "She Moves Me" – 2:58
# "My Fault" – 2:44
# "Still A Fool" – 3:19
# "They Call Me Muddy Waters" – 3:25
# "All Night Long" – 2:54
# "All Night Long (Alternate Take)" – 3:59
# "All Night Long (Alternate Take #2)" – 3:20
# "Stuff You Gotta Watch" – 2:51
# "Lonesome Day" – 3:31
# "Please Have Mercy" – 3:13
# "Who's Gonna Be Your Sweet Man" – 3:02

## Οι μουσικοί
Οι μουσικοί που ηχογράφησαν τα τραγούδια του "*Rollin' Stone: The Golden Anniversary Collection*" ήταν οι εξής:
* **[[Μάντι Γουότερς]]** - *[[Φωνητική|φωνητικά]], [[κιθάρα]]*
* **Σάνιλαντ Σλιμ** - *[[κιθάρα]]*
* **Έρνεστ Κρόφορντ** - *[[μπάσο]]*
* **Άλεξ Άτκινς** - *[[σαξόφωνο]]*
* **Λιρόι Φόστερ** - *[[κιθάρα]], [[τύμπανα]]*
* **Τζόνι Τζόουνς** - *[[πιάνο]]*
* **Τζίμι Ρότζερς** - *[[Φωνητική|φωνητικά]], [[κιθάρα]]*
* **[[Little Walter]]** - *[[φυσαρμόνικα]], [[Φωνητική|φωνητικά]], [[κιθάρα]]*
* **Έλτζιν Έβανς** - *[[τύμπανα]]*
* **[[Λέοναρντ Τσες]]** - *[[μπάσο τύμπανο]]*

## Παραπομπές


## Πηγές
* Rollin' Stone: The Golden Anniversary Collection - Muddy Waters | Songs, Reviews, Credits | AllMusic
* Muddy Waters - Rollin' Stone: The Golden Anniversary Collection - Discogs
* Muddy Waters & Big Bill Morganfield – Rollin’ Stone: The Golden Anniversary Collection 

Κατηγορία:Δισκογραφία του Muddy Waters
Κατηγορία:Άλμπουμ του 2000
Εθνική Αιγύπτου (καλαθοσφαίριση ανδρών)

Η **εθνική ομάδα καλαθοσφαίρισης ανδρών της Αιγύπτου** είναι το αντιπροσωπευτικό συγκρότημα της Αιγύπτου στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Αιγυπτιακής Ομοσπονδίας Καλαθοσφαίρισης (EBF).

## Ιστορία
Η Αίγυπτος προσχώρησε στη Διεθνή Ομοσπονδία Καλαθοσφαίρισης (FIBA) το 1934 και έχει τη μεγαλύτερη παράδοση στην καλαθοσφαίριση της Αφρικής.

Η ομάδα της Αιγύπτου διαθέτει κληρονομιά αξιοσημείωτων επιτευγμάτων. Κατέλαβε την 9η θέση στους Ολυμπιακούς Αγώνες του 1952, καθώς και την 5η θέση στο Παγκόσμιο Πρωτάθλημα του 1950, επιτεύγματα που παραμένουν ως τα καλύτερα αποτελέσματα αφρικανικής εθνικής ομάδας σε όλες τις διεθνείς διοργανώσεις.

Ακόμη, έχει αγωνιστεί στο Ευρωμπάσκετ, την περίοδο κατά την οποία ανήκε στην ευρωπαϊκή ζώνη της FIBA, διοργανώνοντας μάλιστα το Ευρωμπάσκετ 1949, στο οποίο κατέλαβε την 1η θέση. Στο Αφρικανικό Πρωτάθλημα η Αίγυπτος κατέχει τον αριθμό ρεκόρ των 17 μεταλλίων.

## Στατιστικά
Για το 2023, η εθνική ομάδα καλαθοσφαίρισης ανδρών της Αιγύπτου βρισκόταν στη 55η θέση της Παγκόσμιας Κατάταξης της FIBA.

## Παραπομπές


Αιγυπτος
Ανδρων
Αιγυπτος
Ολλανδική Ομοσπονδία Καλαθοσφαίρισης

Η **Ολλανδική Ομοσπονδία Καλαθοσφαίρισης** (ολλανδικά: *Nederlandse Basketball Bond*, NBB) είναι το όργανο διοίκησης της καλαθοσφαίρισης στην Ολλανδία. Εδρεύει στο Νιούγεϊν της επαρχίας της Ουτρέχτης και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, εποπτεύει το επαγγελματικό πρωτάθλημα ανδρών, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ολλανδίας.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στην Ολλανδία
Εθνική Ολλανδίας (καλαθοσφαίριση ανδρών)

Η **εθνική ομάδα καλαθοσφαίρισης ανδρών της Ολλανδίας** είναι το αντιπροσωπευτικό συγκρότημα της Ολλανδίας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ολλανδικής Ομοσπονδίας Καλαθοσφαίρισης (NBB). Η ολλανδική ομάδα έχει συμμετάσχει 16 φορές στο Ευρωμπάσκετ και μία φορά στο Παγκόσμιο Πρωτάθλημα.

## Ιστορία
Η εθνική ομάδα της Ολλανδίας, στις περιπτώσεις κατά τις οποίες κατάφερε να προκριθεί στο Ευρωμπάσκετ, υπήρξε αρκετά ανταγωνιστική σε ορισμένες από τις διοργανώσεις που έλαβε μέρος. Έφτασε μία φορά στην τετράδα, ενώ αρκετές φορές προκρίθηκε στη φάση νοκ-άουτ. 

Ωστόσο, η προτελευταία της εμφάνιση χρονολογείται από το 1989, όταν τερμάτισε 8η. Από το 1991, η ομάδα έχει γνωρίσει μερικά δύσκολα χρόνια, καθώς η πορεία της επισκιάστηκε από την έλλειψη χρημάτων υποστήριξης από τους οπαδούς, όπως και την έλλειψη ενδιαφέροντος από τα μέσα ενημέρωσης. Στο 2015 έκανε τη 15η της εμφάνιση σε Ευρωμπάσκετ, μόλις δύο χρόνια μετά την αρχική διάλυση της ομάδας.

## Στατιστικά
Για το 2025, η εθνική ομάδα καλαθοσφαίρισης ανδρών της Ολλανδίας βρισκόταν στη 54η θέση της Παγκόσμιας Κατάταξης της FIBA. 

## Παραπομπές


## Εξωτερικοί σύνδεσμοι
* 

Ολλανδιας
Εθνική Νότιας Αφρικής (καλαθοσφαίριση ανδρών)

Η **εθνική ομάδα καλαθοσφαίρισης ανδρών της Νότιας Αφρικής** είναι το αντιπροσωπευτικό συγκρότημα της Νότιας Αφρικής στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Νότιας Αφρικής (BSA).

## Ιστορία
Η ομάδα της Νότιας Αφρικής είναι ένα από τα νεότερα μέλη της Διεθνούς Ομοσπονδίας Καλαθοσφαίρισης (FIBA), καθώς εντάχθηκε το 1992. Επίσης, έχει προκριθεί σε όλα τα Αφρικανικά Πρωταθλήματα μεταξύ 1997 και 2011.

## Στατιστικά
Για το 2015, η εθνική ομάδα καλαθοσφαίρισης ανδρών της Αιγύπτου βρισκόταν στη 73η θέση της Παγκόσμιας Κατάταξης της FIBA.

## Παραπομπές


## Εξωτερικοί σύνδεσμοι
* 

Νοτια Αφρικη
Ανδρων
Ντάνιελ Νέιθανς

Ο **Ντάνιελ Νέιθανς** (*Daniel Nathans*, 30 Οκτωβρίου 1928 – 16 Νοεμβρίου 1999) ήταν Αμερικανός μικροβιολόγος, που βραβεύθηκε με το Βραβείο Νόμπελ Φυσιολογίας και Ιατρικής το 1978 για την ανακάλυψη των περιοριστικών ενζύμων.

## Βιογραφικά στοιχεία
Ο Νέιθανς γεννήθηκε στο Γουίλμινγκτον του Ντέλαγουερ και ήταν το τελευταίο από τα εννέα τέκνα που απέκτησαν οι Ρωσοεβραίοι μετανάστες Σάρα (το γένος Λέβιταν) και Σάμιουελ Νέιθανς. Κατά τη μεγάλη οικονομική ύφεση ο πατέρας του έχασε τη μικρή επιχείρησή του και έμεινε άνεργος για μακρό χρονικό διάστημα. Ο Ντάνιελ πήγε σε δημόσια σχολεία και μετά σπούδασε χημεία, φιλοσοφία και φιλολογία στο Πανεπιστήμιο του Ντέλαγουερ, από όπου απεφοίτησε το 1950. Στη συνέχεια πήρε πτυχίο ιατρικής από το Πανεπιστήμιο Ουάσινγκτον στο Σαιντ Λούις το 1954 και κατόπιν πήγε στο Ιατρικό Κέντρο Columbia-Presbyterian στη Νέα Υόρκη (το πανεπιστημιακό νοσοκομείο του Πανεπιστημίου Κολούμπια) για απόκτηση ειδικότητας (internship) στην ιατρική με τον ικανότατο επιστήμονα Ρόμπερτ Λεμπ.

Ο Νέιθανς εργάσθηκε στο εργαστήριο του Φριτς Λίπμαν στο Ινστιτούτο Ροκφέλερ από το 1959 μέχρι το 1962, και στη συνέχεια στο Τμήμα Μικροβιολογίας της Ιατρικής Σχολής του Πανεπιστημίου Τζονς Χόπκινς μέχρι το τέλος της σταδιοδρομίας του.

Μαζί με τους Βέρνερ Άρμπερ και Χάμιλτον Σμιθ, ο Νέιθανς ανεκάλυψε και ερεύνησε τα περιοριστικά ένζυμα (ενδονουκλεάσες). Οι τρεις επιστήμονες μοιράσθηκαν για τις έρευνές τους αυτές το Βραβείο Νόμπελ Φυσιολογίας και Ιατρικής το 1978. Ο Νέιθανς τιμήθηκε επίσης με το Εθνικό Μετάλλιο Επιστήμης το 1993.

Ο Νέιθανς διετέλεσε πρόεδρος του Πανεπιστημίου Τζονς Χόπκινς από το 1995 μέχρι το 1996. Μετά τον θάνατό του, η Ιατρική Σχολή του ιδρύματος ανακοίνωσε τη δημιουργία του Ινστιτούτου Γενετικής Ιατρικής «McKusick-Nathans», ονομασμένο προς τιμή του και προς τιμή του Βίκτορ Μακούζικ, ενώ το 2005 το ένα από τα 4 κολέγια της Ιατρικής Σχολής ονομάσθηκε προς τιμή του Νέιθανς.

Ο Ντάνιελ Νέιθανς απεβίωσε στη Βαλτιμόρη σε ηλικία 71 ετών. Είχε νυμφευθεί στις 4 Μαρτίου 1956 την Τζοάν Γκόμπεργκ (Joanne Gomberg), με την οποία απέκτησαν τρεις γιους: τον Ελί, τον Τζέρεμυ και τον Μπεν.

## Παραπομπές


## Πηγές
*
*
*
*
*
*
*

## Εξωτερικοί σύνδεσμοι
* Αυτοβιογραφία στον ιστότοπο των Βραβείων Νόμπελ
* Οι εργασίες του Daniel Nathans - «Profiles in Science», National Library of Medicine
* Βιογραφικό του επιστήμονα από τον D. Dimaio

Κατηγορία:Μικροβιολόγοι
Κατηγορία:Αμερικανοεβραίοι επιστήμονες
Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Αμερικανοί νομπελίστες
Ηφαίστειο Γκελάι

Το **Ηφαίστειο Γκελάι** (Αγγλικά: *Gelai Volcano*), βρίσκεται σε ύψος 2.942 μέτρα (9.652&nbsp;ft) και βρίσκεται στην Τανζανία στην περιοχή με τα Υψίπεδα κρατήρων *(Crater Highlands)*. Βρίσκεται στο νοτιοανατολικό άκρο της Λίμνης Νάτρον στο Ρήγμα Ανατολικής Αφρικής *(East African Rift)*. Η ηφαιστειακή δραστηριότητα στο **Όρος Γκελάι** *(*αγγλικά: *Gelai Mountain*, σουαχίλι*: Mlima Gelai)*, χρονολογείται εδώ και λιγότερο από ένα εκατομμύριο έτη. Το καλοκαίρι του 2007, σημειώθηκε ένας αριθμός σεισμών στην περιοχή. Συνδεόμενος με το μεγαλύτερο σεισμό της 17ης Ιουλίου 2007, ένα ΒΒΑ-κατεύθυνσης ρήγμα ή στενό *graben* που σχηματίζεται στη νότια πλευρά του *Gelai*. Το ρήγμα μπορεί να σχετίζεται με την εισβολή του ένα στενό *dike* σε βάθος περίπου 4.000 μέτρα (13.000&nbsp;ft).

Το ηφαίστειο βρίσκεται εντός μίας περιοχής ελεγχόμενου κυνηγίου το οποίο εκτείνεται ανατολικά στο Λονγκίντο *(Longido)*. Αυτό προκάλεσε την αύξηση του αριθμού των ζώων στην περιοχή, λόγω των προσπαθειών κατά της λαθροθηρίας που παρέχεται από τα έσοδα των κυνηγών.

## Δείτε επίσης
* Περιφέρεια Αρούσα
* Υψίπεδα κρατήρων
* Όρος Λουλμαλάσιν
* Όρος Λονγκίντο

## Εικόνες

Αρχείο:Flora of Tanzania 2247 Nevit.jpg|Βοοειδή και βοσκός Μαασάι, κάτω από ένα αγκαθωτό δέντρο, με τη Λίμνη Νάτρον και το Όρος Γκελάι στο βάθος.
Αρχείο:NatronGelai2.jpg|Θέα στη Μεγάλη Ρηξιγενή Κοιλάδα *(Great Rift Valley)* στη βόρεια Τανζανία. Από κάτω, διακρίνεται η Λίμνη Νάτρον, με το Όρος Γκελάι *(Gelai)* στο βάθος.


## Σημειώσεις

;Παραπομπές σημειώσεων


## Παραπομπές


Κατηγορία:Ηφαίστεια της Τανζανίας
Κατηγορία:Γεωγραφία της Περιφέρειας Αρούσα
Όρος Λονγκίντο

Το **Όρος Λονγκίντο** (αγγλικά: *Mount Longido*, σουαχίλι: *Mlima Longido*), βρίσκεται σε ύψος 2.637 m (8.652 ft) πάνω από την επιφάνεια της θάλασσας. Το Όρος Λονγκίντο *(Mount Longido)*, βρίσκεται στην Τανζανία, στην Περιφέρεια Αρούσα *(Arusha Region)* και συγκεκριμένα στην Επαρχία Λονγκίντο *(Longido District)*, στην περιοχή με τα Υψίπεδα κρατήρων *(Crater Highlands)*.

Το κύριο μονοπάτι προς την κορυφή, ξεκινά από την πόλη Λονγκίντο *(Longido)*. Η ανάβαση μπορεί να πραγματοποιηθεί εντός μιας ημέρας, αλλά συνηθίζεται από τους ορειβάτες να διανυκτερεύουν σε μια κατασκήνωση επί του όρους και να φθάνουν στην κορυφή την επομένη ημέρα. Ενίοτε, οι επισκέπτες αναρριχώνται το Όρος Λονγκίντο *(Mount Longido)* ως μέρος της προετοιμασίας των για την ανάβαση επί του Όρους Κιλιμαντζάρο.
## Δείτε επίσης
* Περιφέρεια Αρούσα
* Υψίπεδα κρατήρων
* Όρος Λουλμαλάσιν
* Όρος Γκελάι

## Εικόνες

Αρχείο:Mount Longido - view of the summit.JPG|Το Όρος Λονγκίντο.
Αρχείο:Mount Longido.JPG|Το Όρος Λονγκίντο.
Αρχείο:Mountain and Forest Guide.jpg


Λονγκιτντο
Κατηγορία:Γεωγραφία της Περιφέρειας Αρούσα
Φωτεινή Παπαδημητρίου

Η **Φωτεινή Παπαδημητρίου** (Κοίμηση Σερρών ή Στάρτσοβο Μακεδονίας, 1885 - Σέρρες, 2 Ιουλίου 1972) ήταν Ελληνίδα δασκάλα και Μακεδονομάχος.

## Βιογραφικά στοιχεία
### Πρώτα χρόνια
Γεννήθηκε στην οικογένεια Αλατά στην Κοίμηση Σερρών, ή κατά άλλους στο Στάρτσοβο της Άνω Κοιλάδας του Στρυμόνα. Αποφοίτησε από τη Γρηγοριάδα Σχολή Σερρών το 1901. Άρχισε να διδάσκει σε ηλικία μόλις 16 ετών στους σλαβόφωνους Έλληνες στο Στάρτσοβο, ένα χωριό της άνω κοιλάδας του Στρυμόνα, κοντά στο Μελένικο, στη σημερινή Βουλγαρία. Εκεί παρέμεινε για δέκα χρόνια διδάσκοντας ελληνικά στα παιδιά το πρωί και στους γονείς το απόγευμα. 
### Εθνική δράση και απόπειρα δολοφονίας
Καθώς ήταν τότε η εποχή του Μακεδονικού Αγώνα, η δράση της δασκάλας κίνησε το ενδιαφέρον των Βουλγάρων κομιτατζήδων, που σχεδίαζαν τη δολοφονία της. Σε μία τέτοια απόπειρα, τον Δεκέμβριο του 1904, η Παπαδημητρίου γλίτωσε τον θάνατο κολυμπώντας τη νύχτα τον ποταμό Στρυμόνα. Με τη μεσολάβηση του Έλληνα προξένου των Σερρών, ο οποίος πέτυχε να ιδρυθεί στο Στάρτσοβο τουρκικός αστυνομικός σταθμός, η Φωτεινή επέστρεψε στο χωριό και συνέχισε το εκπαιδευτικό της έργο.
### Μετέπειτα εκπαιδευτική σταδιοδρομία
Έπειτα εργάστηκε στο Σιδηρόκαστρο και το 1906 εγκαταστάθηκε ξανά στο Στάρτσοβο. Το 1911 παντρεύτηκε και για τον λόγο αυτό σταμάτησε να διδάσκει ως το 1921. Το 1920 ο σύζυγός της απεβίωσε και η ίδα μαζί με την κόρη της, Ευδοκία, μετέβη στη Βέργη, όπου δίδαξε στο εκεί δημοτικό σχολείο, από το 1921 ως το 1924. Εν συνεχεία μετατέθηκε στα χωριά Δημητρίτσι (1924-39) και Σκούταρι (1939-48), από όπου παραιτήθηκε εξαιτίας της συμπλήρωσης του ορίου ηλικίας.

Το 1938 σε έκθεσή του προς τον πρωθυπουργό ο καθηγητής Γυμνασίου του Πολυγύρου, Παναγιώτης Στάμου, ο οποίος ήταν και ειδικός Γραμματέας του Μητροπολίτη Μελενίκου, εξήρε την προσωπικότητά της περιγράφοντας τις εθνικές της υπηρεσίες,  την εργατικότητα και την αυτοθυσία της, ονομάζοντάς την "ηρωίδα των ηρωίδων".

### Βράβευση
Στις 27 Δεκεμβρίου 1958 σε πανηγυρική συνεδρία και με ομόφωνη απόφαση η Ακαδημία Αθηνών της απένειμε βραβείο αρετής και αυτοθυσίας με χρηματική αμοιβή και γεωργικό κλήρο.
 
### Θάνατος και τιμές
Πέθανε στις 2 Ιουλίου 1972 (έχοντας αξιωθεί να δει και δισέγγονα), και ο Σύλλογος Μακεδονομάχων Νομού Σερρών τιμώντας τη Φωτεινή Παπαδημητρίου τοποθέτησε τη φωτογραφία της στην πρώτη σειρά μεταξύ των Μακεδονομάχων.

## Παραπομπές


Κατηγορία:Μακεδονομάχοι
Υψίπεδα κρατήρων

Τα **Υψίπεδα κρατήρων** (Αγγλικά: *Crater Highlands*), είναι μια περιοχή κατά μήκος του Ρήγματος Ανατολικής Αφρικής *(East African Rift)*. στην Τανζανία. Τα **Υψίπεδα Νγκορονγκόρο** (Αγγλικά: *Ngorongoro Highlands*), βρίσκονται σε μια ζώνη εξάπλωσης στον κόμβο συνάντησης των Αφρικανικών και Σομαλικών τεκτονικών πλακών, με αποτέλεσμα τις ξεχωριστές και εμφανείς γεωμορφές.

Τα υψίπεδα ονομάστηκαν λόγω της παρουσίας πολλών ηφαιστειακών κρατήρων και καλδέρων. Καθότι κοινό στις ζώνες διάδοσης, τα ηφαίστεια μπορούν να βρεθούν εδώ. Το μάγμα, που ανέρχεται για να καλύψει τα κενά, φθάνει στην επιφάνεια και σχηματίζει κώνους. Η καλδέρα σχηματίζεται, εάν εκραγεί ή καταρρεύσει ένα ηφαίστειο, μετά το άδειασμα του θαλάμου μάγματος από κάτω του και περαιτέρω διάδοση, μπορεί επίσης να θραύσει τα ηφαίστεια.

Τα ακόλουθα θεωρούνται ότι ευρίσκονται εντός στα Υψίπεδα κρατήρων *(Crater Highlands)*:

## Εικόνες

Αρχείο:NatronGelai2.jpg|Θέα στη Μεγάλη Ρηξιγενή Κοιλάδα *(Great Rift Valley)* στη βόρεια Τανζανία. Από κάτω, διακρίνεται η Λίμνη Νάτρον, με το Όρος Γκελάι *(Gelai)* στο βάθος.
Αρχείο:Ngorongoro crater.jpg|Ο Κρατήρας Νγκορονγκόρο *(Ngorongoro Crater)*.
Αρχείο:Lake eyasi.jpg|Η Λίμνη Εϋάσι *(Lake Eyasi)* (από δορυφόρο της NASA).


## Δείτε επίσης
* Περιφέρεια Αρούσα
* Όρος Λουλμαλάσιν
* Ηφαίστειο Γκελάι
* Όρος Λονγκίντο

## Παραπομπές


Κατηγορία:Βουνά της Τανζανίας
Κατηγορία:Ηφαίστεια της Τανζανίας
Κατηγορία:Γεωγραφία της Περιφέρειας Αρούσα
Όρος Λουλμαλάσιν

Το **Όρος Λουλμαλάσιν** ή **Όρος Λολμαλάσιν** (Αγγλικά: *Mount Loolmalasin* ή *Mount Lolmalasin* ενώ, ορισμένες φορές γράφεται και ως *Loolmalassin* ή *Lolmalassin*, Σουαχίλι: *Mlima Loolmalasin*), είναι όρος της Τανζανίας. Η κορυφή του φτάνει το ύψος των 3.682 m (12.080 ft) πάνω από το επιφάνεια της θάλασσας. Το Λουλμαλάσιν *(Loolmalasin)* βρίσκεται στην Περιφέρεια Αρούσα *(Arusha Region)*, στην Περιοχή Νγκορονγκόρο *(Ngorongoro District)*.

Είναι μετά το Όρος Κιλιμαντζάρο και το Όρος Μέρου *(Mount Meru)* το τρίτο υψηλότερο βουνό στην Τανζανία, αν συμπεριλάβουμε και τις τρεις κορυφές του Όρους Κιλιμαντζάρο, ως ένα βουνό.

## Δείτε επίσης
* Περιφέρεια Αρούσα
* Υψίπεδα κρατήρων
* Ηφαίστειο Γκελάι
* Όρος Λονγκίντο

## Εικόνες

Αρχείο:Lolmalasin Mountain-3.jpg|Το Όρος Λουλμαλάσιν στο βάθος.
Αρχείο:Lolmalasin top.jpg|Στην κορυφή του Όρους Λουλμαλάσιν.


## Σημειώσεις

;Παραπομπές σημειώσεων


## Παραπομπές


Λουλμαλασιν
Λουλμαλασιν
Μοχέρ

Η λέξη **μοχέρ** μπορεί να αναφέρεται:

* στο μοχέρ (ύφασμα) (mohair) που προέρχεται από το μαλλί της κατσίκας Άγκυρας (ανγκορά)
* στις κατσίκες μοχέρ ή Άγκυρας ή ανγκορά (angora) από τις οποίες προέρχεται το ύφασμα μοχέρ
* στους βράχους του Μοχέρ (Cliffs of Moher), τοποθεσία στην Ιρλανδία
Τάγμα των Τραπιστών

[μικρογραφία |Τραπιστές μοναχοί στο μοναστήρι της Saint Mary Rawaseneng¨στην [Ινδονησία]]
Οι **Τραπιστές** (αγγ: *Trappists*) είναι μικτό θρησκευτικό μοναστικό τάγμα της Ρωμαιοκαθολικής Εκκλησίας και αναφέρεται συχνά ως: «Τάγμα των Μεταρρυθμισμένων Κιστερκιανών του Αυστηρού Κανόνα».

## Ίδρυση
Το 1664 μ.Χ. ο Αρμάν Ζαν ντε Μπουτιγιέ ντε Ρανσέ, Αββάς στο μοναστήρι των Κιστερκιανών στην περιοχή «Soligny-la-Trappe»  της  Νορμανδίας, βλέποντας τη χαλαρότητα στην εφαρμογή των Κανόνων της Μοναστικής  ζωής, αποφασίζει να αποσχιστεί από το Τάγμα του για να εφαρμόσει επακριβώς τον Κανόνα διαβίωσης του Αγίου Βενέδικτου (θεμελιωτή του δυτικού μοναχισμού). Δημιουργεί νέο Τάγμα και οι μοναχοί ονομάζονται Τραπιστές από το όνομα της τοποθεσίας του μοναστηριού . Το 1892 μ.Χ. αναγνωρίζεται το Τάγμα επίσημα από τον Πάπα και αποκτά τον δικό του Κανόνα.

## Οι Κανόνες της μοναστικής ζωής
Το Τάγμα αποφάσισε να θεσπίσει τις αρχές για τη μοναστική ζωή του τηρώντας επακριβώς τον Κανόνα του Αγίου Βενέδικτου . 
Η σταθερότητα, η πίστη στη μοναστική ζωή, η υπακοή και η εντολή να μιλούν μόνο όταν είναι απαραίτητο είναι ο οδηγός για τη μοναστική ζωή των μοναχών. Κατά τη διάρκεια των γευμάτων επικρατεί στοχαστική σιωπή ενώ ακούγεται ανάγνωσμα ιερού κειμένου. Η διατροφή τους είναι κυρίως χορτοφαγική αλλά σε ορισμένες περιπτώσεις τρέφονται με  ψάρια.
Ακολουθώντας το άρθρο 48 του Κώδικα που επιβάλει στον μοναχό να ζει με την εργασία των χεριών του, οι μοναχοί παράγουν αγαθά της γης τα οποία ανταλλάσσουν με προμήθειες για τα Μοναστήρια τους.

## Το Τάγμα σήμερα
Μοναστήρια του Τάγματος με μοναχούς και μοναχές έχουν ιδρυθεί σε όλες τις ηπείρους. Μετά τον δεύτερο παγκόσμιο πόλεμο παρατηρείται αύξηση των κοινοτήτων κυρίως σε Γαλλία και Ηνωμένες Πολιτείες.

## Παραπομπές


## Εξωτερικοί σύνδεσμοι

* Η επίσημη ιστοσελίδα του Τάγματος

Κατηγορία:Καθολικά μοναστικά τάγματα
Κατηγορία:Θρησκευτικά τάγματα
Μοχέρ (ύφασμα)

Το **μοχέρ** (ή **[[Κατσίκα#Επιλεγμένες ράτσες|τιφτίκι]]**) είναι τύπος μαλλιού, ζωικής προέλευσης, με ιδιαίτερα χαρακτηριστικά, που προέρχεται από τις κατσίκες ράτσας Άγκυρας (ανγκορά, αγγλ. *angora*) που εκτρέφονταν αρχικά κυρίως στην Τουρκία και λιγότερο στη Νότιο Αμερική (Περού, Χιλή). Τώρα πλέον εκτρέφονται στις Η.Π.Α., σε χώρες της πρώην ΕΣΣΔ, στην πρώην Γιουγκοσλαβία, την Ισπανία, τη Νότια Αφρική και την Αυστραλία.

Οι ίνες του χαρακτηρίζονται από απαλότητα, σχεδόν μεταξένια στιλπνότητα, είναι αρκετά μακριές, απορροφούν και διατηρούν την υγρασία. Το μοχέρ είναι ανθεκτικό, ανταποκρίνεται καλά στη βαφή και εμφανίζει ευαισθησία στη χρήση χημικών συστατικών. Τα πλεκτά από μοχέρ είναι χνουδωτά, προσθέτουν όγκο και τσιμπάνε.

## Παραπομπές


Κατηγορία:Κλωστοϋφαντουργία
Κασμίρι

Η λέξη **κασμίρι** μπορεί να αναφέρεται:

* στη γλώσσα κασμίρι που ομιλείται από λαούς της περιοχής του Κασμίρ
* στο κασμίρι (ύφασμα) που προέρχεται από το μαλλί της κατσίκας ράτσας κασμίρι
* στις κατσίκες κασμίρι από τις οποίες προέρχεται το ύφασμα κασμίρι
* στους κασμίρι, τους κατοίκους της περιοχής του Κασμίρ
* σε όνομα ή μέρος ονόματος κατοίκου της περιοχής του Κασμίρ
Ομοσπονδία Καλαθοσφαίρισης Ανγκόλας

Η **Ομοσπονδία Καλαθοσφαίρισης Ανγκόλας** (πορτογαλικά: *Federação Angolana de Basquetebol*, FAB) είναι το όργανο διοίκησης της καλαθοσφαίρισης στην Ανγκόλα. Εδρεύει στη Λουάντα και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ανγκόλας.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στην Ανγκόλα
Ποδοσφαιρική Ομοσπονδία Λιβάνου

Η **Ποδοσφαιρική Ομοσπονδία Λιβάνου** (αραβικά: الاتحاد اللبناني لكرة القدم‎‎, αγγλικά: *Lebanese Football Association*, LFA, γαλλικά: *Fédération Libanaise de Football Association*, FLFA) είναι το ανώτατο διοικητικό όργανο όσον αφορά το άθλημα του ποδοσφαίρου στο Λίβανο. Η έδρα της βρίσκεται στη Βηρυτό και είναι υπεύθυνη για τη διεξαγωγή των ποδοσφαιρικών διοργανώσεων της χώρας, όπως και για την οργάνωση και λειτουργία των εθνικών ομάδων ανδρών, γυναικών και νέων του Λιβάνου.

## Ιστορία
Η Ποδοσφαιρική Ομοσπονδία Λιβάνου ιδρύθηκε το 1933, ενώ το 1936 προσχώρησε στη Διεθνή Ποδοσφαιρική Ομοσπονδία (FIFA).

## Παραπομπές


## Eξωτερικοί σύνδεσμοι
* Ο Λίβανος  στον ιστότοπο της FIFA
* Ο Λίβανος στον ιστότοπο της AFC

Λιβανος
Κατηγορία:Ποδόσφαιρο στο Λίβανο
Ποδοσφαιρική Ομοσπονδία Ισλαμικής Δημοκρατίας του Ιράν

Η **Ποδοσφαιρική Ομοσπονδία Ισλαμικής Δημοκρατίας του Ιράν** (περσικά: فدراسیون فوتبال ایران, αγγλικά: *Football Federation Islamic Republic of Iran*, F.F.I.R.I.) είναι το ανώτατο διοικητικό όργανο όσον αφορά το άθλημα του ποδοσφαίρου στο Ιράν. Η έδρα της βρίσκεται στην Τεχεράνη και είναι υπεύθυνη για τη διεξαγωγή των ερασιτεχνικών ποδοσφαιρικών διοργανώσεων της χώρας, όπως και για την οργάνωση και λειτουργία των εθνικών ομάδων ανδρών, γυναικών και νέων του Ιράν.

Τα επαγγελματικά πρωταθλήματα της χώρας διοργανώνονται από τον Οργανισμό Ποδοσφαιρικού Συνδέσμου Ιράν υπό την εποπτεία της Ποδοσφαιρικής Ομοσπονδίας Ισλαμικής Δημοκρατίας του Ιράν.

## Ιστορία
Η Ποδοσφαιρική Ομοσπονδία του Ιράν ιδρύθηκε το 1920, ενώ το 1948 προσχώρησε στη Διεθνή Ποδοσφαιρική Ομοσπονδία (FIFA). Το 1958 προσχώρησε στην Ασιατική Συνομοσπονδία Ποδοσφαίρου (AFC).

## Παραπομπές


## Eξωτερικοί σύνδεσμοι
* 
* Το Ιράν  στον ιστότοπο της FIFA
* Το Ιράν στον ιστότοπο της AFC

Ιραν
Κατηγορία:Ποδόσφαιρο στο Ιράν
Κατάλογος νομισμάτων της Ελλάδας (1832-1862)

Τα νομίσματα του ελληνικού κράτους κατά την περίοδο 1832 - 1862 αντιστοιχούν στην περίοδο της διακυβέρνησης της χώρας από τον βασιλιά Όθωνα, ο οποίος διαλέχτηκε από τις προστάτιδες δυνάμεις της Αγγλίας, Γαλλίας και Ρωσίας ως ο βασιλιάς του νέου ελληνικού κράτους. 

## Περιγραφή
Κατά την περίοδο αυτή η δραχμή κάνει την πρώτη εμφάνιση της στην νεότερη ελληνική ιστορία, και η περίοδος χαρακτηρίζεται από έναν ιδιαίτερα μεγάλο αριθμό νομισμάτων και ποικιλιών, με τα νομίσματα να διαφέρουν σημαντικά από τα προηγούμενα του Φοίνικα. Τα περισσότερα νομίσματα κόπηκαν στην Αθήνα, ωστόσο συχνά γίνονταν παραγγελίες και στα νομισματοκοπεία του Μονάχου (όπου κόπηκαν τα πρώτα νομίσματα), Βιέννης και του Παρισιού. Οι επιγραφές τους ανέγραφαν ΒΑΣΙΛΕΙΑ ΤΗΣ ΕΛΛΑΔΟΣ και ΟΘΩΝ ΒΑΣΙΛΕΥΣ ΤΗΣ ΕΛΛΑΔΟΣ, και είχαν ως παραστάσεις τον βασιλικό θυρεό από την μια πλευρά και τη μορφή του Όθωνα από την άλλη.

Ενδεικτικά σχετικά με την αγοραστική αξία των νομισμάτων:
* μια οκά ψωμί Α´ ποιότητας = 0,30 με 0,40 λεπτά
* μια οκά βοδινό κρέας = 0,85
* μια οκά καφές = 1,5 με 2,5 δραχμές
* μισθός κλητήρα Α´ υπουργείου = 50 δραχμές
* μισθός μοιράρχου χωροφυλακής = 300 δραχμές

## Νομίσματα

[*]Σημ: Τα επίσημα αρχεία του Ελληνικού κράτους (Τράπεζα Ελλάδος) αναφέρουν ότι κόπηκαν 958 τεμάχια. To 1910 η Βαυαρική Νομισματική Εταιρεία στην έκδοσή της Mitteilungen der Bayerischen numismatischen gesellschaft, Τόμοι 28-31 σελίδα 41 (φάκελλος 804), αναφέρει ότι εκδόθηκαν σε νομίσματα των 20 Δραχμών, 351.000 Δραχμές που αντιστοιχούν σε 17.550 τεμάχια. Αυτή η ανεπίσημη δεύτερη εκδοχή των 17.550 τεμαχίων, έχει αναφερθεί λανθασμένα ότι είναι αναφορά του Βαυαρικού Νομισματοκοπείου. 

## Παραπομπές


### Φωτογραφικό υλικό εξωτερικών συνδέσμων
Η παραπομπή προς εξωτερικούς ιστότοπους γίνεται για τις περιπτώσεις όπου δεν έχει βρεθεί φωτογραφικό υλικό που να είναι Creative Commons CC BY SA ή Κοινό κτήμα και να μπορεί να φιλοξενηθεί απευθείας στην Βικιπαίδεια.

## Πηγές
* 
* 
* 

Κατηγορία:Ελληνικά νομίσματα
Κατάλογος νομισμάτων της Ελλάδας (1863-1913)

Τα νομίσματα του ελληνικού κράτους κατά την περίοδο 1863 - 1913 αντιστοιχούν στην περίοδο της διακυβέρνησης της χώρας από τον βασιλιά Γεώργιο Α´, ο οποίος διαλέχτηκε από τις προστάτιδες δυνάμεις της Αγγλίας, Γαλλίας και Ρωσίας ως ο βασιλιάς του νέου ελληνικού κράτους μετά την αποχώρηση του Όθωνα το 1862. 

## Περιγραφή
Όλα τα νομίσματα της περιόδου αυτής τυπώθηκαν στο εξωτερικό, στα νομισματοκοπεία του Στρασβούργου (όπου κόπηκαν τα πρώτα νομίσματα), Μπορντώ, και Παρισιού (όπου κόπηκαν τα περισσότερα). Με την επίσημη ένταξη της Ελλάδας στην Λατινική νομισματική ένωση το 1868, τέθηκαν και οι τυποποιημένες προδιαγραφές σχετικά με τις διαστάσεις των νομισμάτων καθώς και τις ποσοστώσεις των μετάλλων για τα αργυρά νομίσματα, οι οποίες ακολούθησαν τα γαλλικά πρότυπα και η δραχμή έγινε ισότιμη με το γαλλικό φράγκο. Η αύξηση του πληθυσμού της χώρας κατά 200.000 κατοίκους σύμφωνα με την απογραφή του 1879, αλλά και η προσάρτηση της Θεσσαλίας και τμήματος της Ηπείρου στο ελληνικό κράτος το 1883 με την συμφωνία της Κωνσταντινούπολης και επιπλέον 300.000 κατοίκους, έφερε αυξημένη ζήτηση για επιπλέον νομίσματα η οποία αντικατοπτρίζεται στην αυξημένη ποσότητα κοπής νομισμάτων της περιόδου αυτής.Οι παραστάσεις του Γεωργίου χωρίζονται σε 2 γενικές κατηγορίες, αυτές που εικονίζεται νέος και αυτές που εικονίζεται μεγαλύτερος με μουστάκι από το 1875 και έπειτα, ενώ εξαίρεση ως προς τις παραστάσεις αποτελούν τα νομίσματα των 1 και 2 δραχμών του 1910 και 1911 τα οποία δεν διαθέτουν δάφνες ή τον βασιλικό θυρεό αλλά μυθολογική παράσταση (Θέτις).

Ενδεικτικά σχετικά με την αγοραστική δύναμη των νομισμάτων:
* μια οκά ψωμί Α´ ποιότητας = 0,40 με 0,50 λεπτά
* μια οκά βοδινό κρέας = 1,5 δραχμές
* ημερομίσθιο αγρότη = 3,15 δραχμές
* ημερομίσθιο αγρότισσας = 2,05 δραχμές
* μισθός κλητήρα Α´ υπουργείου = 70 δραχμές
* μισθός μοιράρχου χωροφυλακής = 330 δραχμές

## Νομίσματα

## Παραπομπές


### Φωτογραφικό υλικό εξωτερικών συνδέσμων
Η παραπομπή προς εξωτερικούς ιστότοπους γίνεται για τις περιπτώσεις όπου δεν έχει βρεθεί φωτογραφικό υλικό που να είναι Creative Commons CC BY SA ή Κοινό κτήμα και να μπορεί να φιλοξενηθεί απευθείας στην Βικιπαίδεια.

## Πηγές
*
*
*
*

Κατηγορία:Ελληνικά νομίσματα
Πάνος Παναγιωτούνης

Ο **Πάνος Παναγιωτούνης** είναι Έλληνας λογοτέχνης, δοκιμιογράφος και ιστορικός του θεάτρου. Γεννήθηκε το 1930 στην Καλαμάτα. Σπούδασε νομικά και πολιτικές και οικονομικές επιστήμες στο Πανεπιστήμιο Αθηνών.

Δικηγόρος παρ' Αρείω Πάγω μέχρι την συνταξιοδότησή του, ασχολήθηκε συνδικαλιστικά με τα πνευματικά πράγματα του τόπου μας και χρημάτισε Γενικός Γραμματέας του Συνδέσμου Ελλήνων Λογοτεχνών, Έφορος και Γενικός Γραμματέας της Εταιρείας Ελλήνων Λογοτεχνών.

Έχει ταξιδέψει πολύ σε ανατολικές και δυτικές χώρες (Ιταλία, Γιουγκοσλαβία, Ρουμανία, Ολλανδία, Πολωνία, Λιβύη, Αίγυπτο, Δανία, Ρωσία, Κορέα, Μογγολία, κ.λπ.), όπου εκπροσώπησε πολιτιστικές οργανώσεις, ενώ έχει λάβει μέρος σε πολλά συνέδρια στο εξωτερικό, εκπροσωπώντας την Ελλάδα. Είναι καθηγητής της ελληνικής και ξένης λογοτεχνίας και ιστορίας του θεάτρου-δραματολογίας σε ανώτερες σχολές. Έργα έχουν βραβευτεί (Διεθνές Βραβείο Ιπεκτσί το 1989) και μεταφραστεί σε πολλές ξένες γλώσσες: Πολωνικά, Γαλλικά, Αγγλικά, Αραβικά, Αλβανικά, Ουγγρικά, Κορεάτικα, Πακιστανικά (Ούρντου) κ.λπ. Τα δύο τελευταία βιβλία του, *Λαύριο Π* και *Μινώταυρος*, είχαν απήχηση στην κριτική και στο αναγνωστικό κοινό.

Έχει ασχοληθεί με την ποίηση, το θέατρο, την ιστορία της λογοτεχνίας και του θεάτρου και την μελέτη. Πολλά ποιήματά του εμφανίστηκαν στα λογοτεχνικά περιοδικά *[[Νέα Εστία]]* και *Φιλολογική Πρωτοχρονιά*. Έχει εκδώσει πολλά βιβλία ποίησης, θεάτρου, μελέτης και δοκιμίου, όπως:

## Ποιητικές συλλογές
* "Η Μπαλλάντα της αγάπης" (1953)
* "Ώρες δοκιμασίας" (1955)
* "Πάντα ξημερώνει" (1957)
* "Θαλασσινά τραγούδια" (1958)
* "Κοντσέρτο της μοναξιάς" (1959)
* "Ανοιχτό παράθυρο" (1960)
* "Πυρηνική δοκιμασία" (1963)
* "Άσμα σε χρώμα γαλανό" (1963)
* "Ελληνικός λόγος" (1965)
* "Πρέβεζα" (1968)
* "Επιτομή Α 1950-70" (1970)
* "Τα τύμπανα της βροχής" (1973)
* "Άσπρο δωμάτιο" (1977)
* "Οι λύκοι και τα νούφαρα" (1978)
* "Διόνυσος πάσχων" (1980)
* "Φωταγωγημένο Αιγαίο" (1983)
* "Σκοπευτήριο" (1985)
* "Κάστορες" (1987)
* "Επιγράμματα" (1990) κ.ά

## Δοκίμια
* "Μαρία Πολυδούρη-Τίλλα Μπαλή" (1955)
* "Ουώλτ Ουίτμαν" (1960)
* "Εισαγωγή στην Κυπριακή λογοτεχνία" (1965)
* "Η Σκιάθος και ο Αλέξανδρος Παπαδιαμάντης" (1966)
* "Το μανιάτικο μοιρολόι και τραγούδι" (1968)
* "Γιάννης Σκαρίμπας" (1976) κ.α

## Παραπομπές


## Πηγές
* *Μεγάλη Ελληνική Ανθολογία της Ποιήσεως* Μιχ. Περάνθη, 7η έκδοση, τ. Γ΄, σελ. 455

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Ιστορικοί του θεάτρου
Κατάλογος νομισμάτων της Ελλάδας (1913-1922)

Τα νομίσματα του ελληνικού κράτους κατά την περίοδο 1913-1922 αντιστοιχούν στην περίοδο κατά την οποία βασιλιάς της Ελλάδας -με το διάλειμμα της περιόδου 1917-1920- ήταν ο βασιλιάς Κωνσταντίνος Α´, ο οποίος διαδέχτηκε τον πατέρα του Γεώργιο Α´ όταν αυτός δολοφονήθηκε στη Θεσσαλονίκη το 1913. 

## Περιγραφή
Η περίοδος αυτή χαρακτηρίζεται από πολύ λίγα νομίσματα, καθώς με την εμπλοκή της Ελλάδας στους βαλκανικούς πολέμους και κατόπιν στον Α´ Παγκόσμιο Πόλεμο η οικονομία της χώρας είχε πολλά βάρη, ενώ παράλληλα τα μέταλλα ήταν πολύτιμα. Ενδεικτικό είναι ότι τα νομίσματα κόπηκαν πολύ αργά (το 1921 και έπειτα), και σε αυτά που εν τέλει κόπηκαν το μέταλλο ήταν ευτελές (κυρίως αλουμίνιο) και πολύ λίγα νομίσματα περιείχαν χαλκό, ενώ με την Μικρασιατική καταστροφή το 1922 η τιμή του χαλκού εκτοξεύθηκε στα ύψη, και η μεγάλη πλειοψηφία των νομισμάτων των 50 λεπτών δεν κυκλοφόρησε ποτέ αλλά λιώθηκαν ώστε το μέταλλο τους να χρησιμοποιηθεί για την παραγωγή των νομισμάτων της Β´ Ελληνικής Δημοκρατίας.

## Νομίσματα

## Παραπομπές


## Πηγές
*
*
*

Κατηγορία:Ελληνικά νομίσματα
Ηλίας Λάππας

Ο **Ηλίας Λάππας** (20 Ιουλίου 1979, Αθήνα) είναι παλαίμαχος Έλληνας πετοσφαιριστής που αγωνιζόταν στη θέση του ακραίου.

## Καριέρα
Ο Ηλίας Λάππας ξεκίνησε από πολύ μικρός την πετοσφαίριση από τις ακαδημίες του Π.Α.Ο. Κουκακίου το 1991, όπου παρέμεινε μέχρι το 1997. Το καλοκαίρι του 1997 μεταπήδησε στον Πανελλήνιο, στον οποίο παρέμεινε μέχρι το 2001. Την περίοδο 2001-2002 αγωνίστηκε για την Α.Ε.Κ., ενώ τα δύο επόμενα χρόνια αγωνίστηκε στη Θεσσαλονίκη, αρχικά με τη φανέλα του Άρη (2002-2003) και στη συνέχεια με τα χρώματα του Π.Α.Ο.Κ. (2003-2004).

Από το καλοκαίρι του 2004 μέχρι και το 2011, αγωνίστηκε με τα χρώματα του Παναθηναϊκού σε Ελλάδα και Ευρώπη. Με τους πράσινους κατέκτησε ένα πρωτάθλημα (2006), τρία κύπελλα (2007, 2008 και 2010) και δύο σούπερ καπ (2005 και 2007). Το καλοκαίρι του 2011 μεταγράφηκε στον Φοίνικα Σύρου, ομάδα. Με την ομάδα της Σύρου κατέκτησε ένα λιγκ καπ, ενώ ήταν και φιναλιστ σε δύο τελικούς πρωταθλήματος (2012 και 2016). Τον Σεπτέμβριο του 2016 ανακοινώθηκε από τον Α.Ο.Π. Κηφισιάς.

## Διεθνείς συμμετοχές
Ο Ηλίας Λάππας έχει πραγματοποιήσει με την εθνική ομάδα πετοσφαίρισης πάνω από 190 συμμετοχές.

## Τίτλοι και Διακρίσεις
* **1 [[Πρωτάθλημα Ελλάδας πετοσφαίρισης ανδρών|Πρωτάθλημα Ελλάδας]]:**
**2006
* **3 [[Κύπελλο Ελλάδας πετοσφαίρισης ανδρών|Κύπελλα Ελλάδας]]:**
**2007, 2008, 2010
* **1 [[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]]:**
**2012
* **1 [[Σούπερ καπ Ελλάδος πετοσφαίρισης Ανδρών|Σούπερ Καπ Ελλάδας]]:**
**2006

## Παραπομπές


## Εξωτερικοί σύνδεσμοι - Πηγές
*Ηλίας Λάππας - Ατομκά στοιχεία - Ομάδες καριέρας  www.greekvolley.gr

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΑΕΚ
Κατηγορία:Πετοσφαιριστές Άρη
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές ΠΑΟ
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές ΑΟΠ Κηφισιάς
Κατηγορία:Πετοσφαιριστές Παμβοχαϊκού
Κατάλογος νομισμάτων της Ελλάδας (1924-1935)

Τα νομίσματα του ελληνικού κράτους κατά την περίοδο 1924 - 1935 αντιστοιχούν στην περίοδο κατά την οποία επικράτησε στην Ελλάδα το πολίτευμα της δημοκρατίας ως η Β´ Ελληνική Δημοκρατία. 

## Περιγραφή
Τα νομίσματα της περιόδου αυτής χαρακτηρίζονται από σαφή καλλιτεχνική διαφοροποίηση σε σχέση με αυτά των προηγουμένων δεκαετιών, καθώς μετά από πάνω από 90 χρόνια από τους φοίνικες του Καποδίστρια, εμφανίστηκαν νομίσματα τα οποία δεν έφεραν την τυποποιημένη παράσταση του βασιλικού θυρεού αλλά παραστάσεις βγαλμένες από την ελληνική μυθολογία. Τα νομίσματα των 10 και 20 δραχμών στηρίζονται σε παραστάσεις αρχαίων ελληνικών νομισμάτων, ενώ αυτά των 5 δραχμών αποτίουν ένα έμμεσο φόρο τιμής στους καποδιστριακούς φοίνικες. Η μοναδική εξαίρεση νομισμάτων του κράτους της Ελλάδας με μυθολογική παράσταση πριν από αυτά της Β´ Ελληνικής Δημοκρατίας, είναι τα νομίσματα του 1910 και 1911 των 1 και 2 δραχμών του Γεωργίου Α´ όπου απεικονίζεται η Θέτις.

Ενδεικτικά ως προς την αγοραστική δύναμη των νομισμάτων:
* ημερομίσθιο καπνεργάτη = 77 δραχμές
* ημερομίσθιο καπνεργάτριας = 35 δραχμές
* ποδήλατο = 1.900 δραχμές
* άλογο για εργατικές εργασίες = 5.000 δραχμές

## Νομίσματα

## Παραπομπές


## Πηγές
*
*
*

Κατηγορία:Ελληνικά νομίσματα
Πολιορκία της Κέρκυρας

Η  Κέρκυρα και ειδικότερα η πόλη της Κέρκυρας στο διάβα των αιώνων υπέστη πολλές πολιορκίες. Έτσι ο όρος **Πολιορκία της Κέρκυρας** μπορεί ν΄ αναφέρεται σε μία από τις σημαντικότερες εξ αυτών που ήταν:
* Η Πολιορκία της Κέρκυρας (1537)
* Η Πολιορκία της Κέρκυρας (1716)
* Η Πολιορκία της Κέρκυρας (1798-1799)

Κατηγορία:Ιστορία της Κέρκυρας
Ποδοσφαιρική Ομοσπονδία Κινεζικής Ταϊπέι

Η **Ποδοσφαιρική Ομοσπονδία Κινεζικής Ταϊπέι** (κινεζικά: 中華民國足球協會, αγγλικά: *Chinese Taipei Football Association*, CTFA) είναι το ανώτατο διοικητικό όργανο όσον αφορά το άθλημα του ποδοσφαίρου στην Ταϊβάν. Η έδρα της βρίσκεται στην Ταϊπέι και είναι υπεύθυνη για τη διεξαγωγή των ποδοσφαιρικών διοργανώσεων της χώρας, όπως και για την οργάνωση και λειτουργία των εθνικών ομάδων ανδρών, γυναικών και νέων της χώρας.

## Ιστορία
Ιδρύθηκε το 1924 ως «Εθνική Ποδοσφαιρική Ομοσπονδία Κίνας» (中國足球協會, China National Football Association), ενώ το 1954 προσχώρησε στη Διεθνή Ποδοσφαιρική Ομοσπονδία (FIFA).

## Παραπομπές


## Eξωτερικοί σύνδεσμοι
* 
* Η Κινεζική Ταϊπέι  στον ιστότοπο της FIFA
* Η Κινεζική Ταϊπέι στον ιστότοπο της AFC

Κατηγορία:Ποδοσφαιρικές ομοσπονδίες
Κατηγορία:Ποδόσφαιρο στην Ταϊβάν
Κινεζικη Ταιπει
Φλώρος

Η λέξη **Φλώρος** μπορεί να αναφέρεται στο πτηνό Φλώρος. Σε άλλες περιπτώσεις ενδεχομένως να αναφέρεται σε κάποιον ο οποίος κάνει φλωρικα πράγματα: πχ έχει 24ωρης φόρτισης ρολόι, τρώει σοκολάτα με πορτοκάλι, πίνει μηλοκλεφτη με κεράσι, κοιμάται αλλά δεν κοιμάται επειδή έχει ζέστη.   

Ως επώνυμο ή βαφτιστικό όνομα μπορεί να αναφέρεται σε κάποιο από τα παρακάτω πρόσωπα:

* Αλέξανδρος Φλώρος, δικαστικός και υπουργός
* Αντώνιος Φλώρος, Έλληνας δικαστικός και αντιστασιακός
* Γιάννης Φλώρος, γιατρός και υπουργός
* Γιώργος Φλώρος, καλαθοσφαιριστής
* Παναγιώτης Φλώρος, δικηγόρος και πολιτικός
* Χρήστος Φλώρος, υδατοσφαιριστής
* Φλώρος Γρίβας, πολιτικός
* Φλώρος Κωνσταντίνου, πολιτικός
* Φλώρος Φλωρίδης
* Ελενη (φλωρος)
Μιχαλόβτσε

Το **Μιχάλοβτσε** (σλοβακικά: Michalovce) είναι πόλη της Σλοβακίας. Βρίσκεται στο ανατολικό τμήμα της χώρας στην επαρχία του Κόσιτσε, σε απόσταση 360 χιλιομέτρων ανατολικά από την πρωτεύουσα Μπρατισλάβα. Είναι έδρα του ομώνυμου διαμερίσματος και έχει πληθυσμό 39.455 κατοίκους.

## Δημογραφία

## Παραπομπές


Κατηγορία:Πόλεις της Σλοβακίας
Ισπανικός βασιλαετός

Ο **ισπανικός βασιλαετός** είναι ένα απειλούμενο αρπακτικό ημερόβιο πτηνό οικογένειας των Αετίδων ιθαγενές στην Ιβηρική χερσόνησο. Η επιστημονική του ονομασία είναι *Aquila adalberti* και δεν περιλαμβάνει υποείδη (μονοτυπικό).
* Παλαιότερα, ο ισπανικός βασιλαετός θεωρούνταν πως είναι ένα υποείδος του Βασιλαετού, αλλά τώρα αναγνωρίζεται ευρέως ως ξεχωριστό είδος, λόγω των διαφορών στην μορφολογία, την οικολογία, και άλλα μοριακά χαρακτηριστικά.

## Τάση παγκόσμιου πληθυσμού
* Ανωδική ↑

## Μορφολογία
Ο ισπανικός βασιλαετός είναι λίγο μεγαλύτερος από τον συγγενή του, τον Βασιλαετό. Έχει μήκος 72-85 εκ. και άνοιγμα φτερών 180-210 εκ.Επίσης μοιάζουν πολύ αυτά τα δύο συγγενικά είδη, όμως ο ισπανικός βασιλαετός διαφέρει ως εξής: Το ενήλικο έχει πιο ανοιχτόχρωμο τράχηλο και εκτός από το μπάλωμα του ώμου (που φέρουν και τα δύο είδη) έχει και ένα μακρόστενο μπάλωμα στην μπροστινή ακμή στο πάνω μέρος της φτερούγας. Τα ερετικά είναι γενικά πιο σκούρα και λιγότερο ριγωτά. Η εσωτερική ουρά είναι πιο ανοιχτή γκρίζα και χωρίς ραβδώσεις. Το νεαρό έχει έντονο κοκκινοοκάστανο στο σώμα και τους "βραχίονες" (το πολύ με αχνά σημάδια στο στήθος. Το ράμφος είναι κάπως πιο βαρύ. 

## Βιομετρικά στοιχεία
* Μήκος σώματος: 78 έως 82 εκατοστά
* Άνοιγμα πτερύγων: 180 έως 210 εκατοστά
* Βάρος: 2,5 έως 3,5 κιλά

## Τροφή
Ο ισπανικός βασιλαετός τρέφεται κυρίως με αγριοκούνελα, όμως μπορούν να τραφούν με ποικιλία μικρών ζώων, όπως πέρδικες, τρωκτικά, λαγούς, περιστέρια, κοράκια, πάπιες και αλεπούδες. 

## Γεωγραφική εξάπλωση
μικρογραφία|Εξάπλωση του ισπανικού βασιλαετού 
Ο ισπανικός βασιλαετός εξαπλώνεται σε Κεντρική και Νοτιοδυτική Ιβηρική (κυρίως Ισπανία, αλλά υπάρχει μια μικρή επικράτεια και στην Πορτογαλία) αριθμώντας μόνο 150 ζεύγη περίπου. Αυτό κατέταξε τον ισπανικό βασιλαετό στα Τρωτά είδη.  

Σταθερή εμφάνιση στο Μαρόκο αμφισβητείται, αλλά τα νεαρά πουλιά κτά την διάρκεια της περιόδου διασποράς το επισκέπτονται τακτικά. 

## Παραπομπές


## Εξωτερικοί σύνδεσμοι
* 
* 

Κατηγορία:Είδη εκτεθειμένα στον κίνδυνο αφανισμού
Κατηγορία:Αετίδες
Κατηγορία:Πτηνά της Ευρώπης
Κράι της Σλοβακίας

Τα **Κράι της Σλοβακίας** αποτελούν διοικητική διαίρεση της Σλοβακίας. Κάθε κράι (σλοβακικά: *kraj*), διαιρείται αντίστοιχα σε οκρές (σλοβακικά: *okresy*), οι οποίες, με την σειρά τους, διαιρούνται διοικητικά σε δήμους. Τα κράι της χώρας είναι τα παρακάτω:

thumb|320px|Χάρτης των κράι της Σλοβακίας.

## Κατάλογος

Κατηγορία:Πρώτο επίπεδο υποδιαιρέσεων της τοπικής αυτοδιοίκησης
Αγριόγατα του Καυκάσου

Η **Αγριόγατα του Καυκάσου** (*Felis silvestris caucasica*), είναι ένα υποείδος της Αγριόγατας (*Felis silvestris*), που ζει στα βουνά της Τουρκίας και του Καυκάσου.

## Περιγραφή

Η Αγριόγατα του Καυκάσου, μοιάζει αρκετά με την Αγριόγατα της Ευρώπης (Felis silvestris silvestris).Ζυγίζει περίπου 4 με 11 κιλά (τα αρσενικά είναι ελαφρώς βαρύτερα από τα θηλυκά) και το μήκος του σώματός της, κυμαίνεται από 63 έως 75 εκ. στα αρσενικά και από 52 έως 63 εκ. στα θηλυκά. Αυτό το υποείδος, είναι ένα από τα μεγαλύτερα της Αγριόγατας. Το σχήμα του κεφαλιού της, είναι στρογγυλό, με πλατιά μάτια. Παράγει έναν χαμηλό, βραχνό ήχο, παρόμοιο με αυτόν της κατοικίδιας Γάτας. Το χειμώνα, η γούνα της, γίνεται πιο πυκνή και παχιά. Από το σώμα της, διέρχονται μαύρες λωρίδες.

## Οικολογία και συμπεριφορά

Οι Αγριόγατες του Καυκάσου, ζουν κυρίως στον Καύκασο, σε ύψη μεταξύ 2300 έως 2500 μέτρων. Ζουν σε απομακρυσμένες, δασικές περιοχές (κυρίως σε φυλλοβόλα δάση), όπου κάνουν μοναχική ζωή. Τρέφονται κυρίως με τρωκτικά, μικρά πουλιά, αλλά μπορούν να επιτεθούν και σε μεγαλύτερα ζώα, όπως φασιανούς, λαγούς, ακόμη και μικρά οπληφόρα. Μερικές φορές, μπορεί να εγκατασταθούν κοντά σε περιοχές με ανθρώπους, όπου επιτίθενται στα πουλερικά τους. Επιπλέον, οι Αγριόγατες του Καυκάσου, είναι δεινοί κολυμβητές.

## Αναπαραγωγή

Η περίοδος του ζευγαρώματος, λαμβάνει χώρα κατά τον Φεβρουάριο - Μάρτιο.Η κυοφορία, διαρκεί μέχρι 70 ημέρες. Συνήθως γεννιούνται 3 γατάκια. Τα μικρά, τρέφονται με γάλα μέχρι και τους 4 μήνες, αλλά μαθαίνουν να κυνηγούν νωρίτερα.

Κατηγορία:Αιλουροειδή
Κατηγορία:Αιλουρίδες
Κατηγορία:Φέλις
Κατηγορία:Θηλαστικά της Ασίας
Λίαμ Κάνιγχαμ

Ο **Λίαμ Κάνιγχαμ** (αγγλικά: *Liam Cunningham*, 2 Ιουνίου 1961 - ) είναι Ιρλανδός ηθοποιός του θεάτρου και του κινηματογράφου. Ο ηθοποιός έγινε ιδιαίτερα γνωστός για τον ρόλο του ως Davos Seaworth, στην τηλεοπτική σειρά του HBO, *[[Game of Thrones]]*. Εκτός από αυτό, έχει υπάρξει υποψήφιος για το *London Film Critics' Circle* και το *Βritish Independent Film Award*. Ενώ έχει κερδίσει δύο βραβεία στο Irish Film & Television Academy, κι ένα BAFTA, που το μοιράστηκε με τον Μάικλ Φασμπέντερ, για τημ αστυνομική-δραματική μικρού μήκους ταινία, *Pitch Black Heist*.

## Παραπομπές


## Εξωτερικοί σύνδεσμοι
* 

Κατηγορία:Ιρλανδοί ηθοποιοί κινηματογράφου
Κατηγορία:Ιρλανδοί ηθοποιοί τηλεόρασης
Κατηγορία:Ιρλανδοί ηθοποιοί θεάτρου
Κατάλογος νομισμάτων της Ελλάδας (1935-1947)

Τα νομίσματα του ελληνικού κράτους κατά την περίοδο 1935-1947 αντιστοιχούν στην περίοδο κατά την οποία βασιλιάς στην Ελλάδα ήταν ο Γεώργιος Β´.

## Περιγραφή
Η περίοδος αυτή χαρακτηρίζεται από την απουσία κυκλοφορίας νέων νομισμάτων τα οποία αναπαριστούν τον Γεώργιο Β´, εκτός από τα ασημένια και χρυσά νομίσματα τα οποία κόπηκαν σε εξαιρετικά περιορισμένες ποσότητες, ως αποτέλεσμα του Β´ Παγκοσμίου Πολέμου. Τα νομίσματα αυτά είναι εξαιρετικά δυσεύρετα και έχουν μεγάλη χρηματική αξία, έτσι αναφέρθηκε πως τα κίβδηλα αντίγραφα τους κυκλοφορούσαν συχνά στην συλλεκτική αγορά.

## Νομίσματα

## Παραπομπές


## Πηγές
*
*
*

Κατηγορία:Ελληνικά νομίσματα
Πρωτάθλημα πετοσφαίρισης Ρωσίας γυναικών

Το **Πρωτάθλημα Πετοσφαίρισης Ρωσίας Γυναικών** (ρωσικά: *Чемпионат России по волейболу среди женщин*), γνωστό ως *Superliga* για λόγους χορηγίας, είναι ένα Ρωσικό πρωτάθλημα για γυναικείους συλλόγους πετοσφαίρισης. Στο Ρωσικό σύστημα πρωταθλημάτων πετοσφαίρισης, είναι το πρωταρχικό πρωτάθλημα της χώρας και διοργανώνεται από την Ρωσική Ομοσπονδία Πετοσφαίρισης (Всероссийская Федерация Волейбола). Το πρωτάθλημα αποτελείται από 10 ομάδες (2017–18) και λειτουργεί με το σύστημα προώθησης και υποβιβασμού με την Β΄ Κατηγορία (Vysšaja Liga A).

Το πρωτάθλημα διοργανώθηκε για πρώτη φορά το 1991 μετά την κατάρρευση της Σοβιετικής Ένωσης και αντικατέστησε το ομώνυμο Πρωτάθλημα Πετοσφαίρισης Γυναικών που είχε διοργανωθεί για πρώτη φορά το 1933. Οι αγωνιστικές περίοδοι διαρκούν από τον Οκτώβριο μέχρι τον Απρίλιο (κανονική περίοδος και πλέι-οφ) με τις ομάδες να παίζουν 20 αγώνες η κάθε μία (κανονική περίοδος). Οι σύλλογοι του πρωταθλήματος έχουν δικαίωμα συμμετοχής στις ευρωπαϊκές διοργανώσεις.

Από την έναρξη του Ρωσικού Πρωταθλήματος το 1991, 4 ομάδες έχουν κερδίσει τον τίτλο με την καλύτερη από αυτές να είναι η Ουραλότσκα-NTMK (14). Η τρέχουσα πρωταθλήτρια είναι η Ντιναμό Μόσχας, η οποία κέρδισε τον τίτλο την περίοδο 2017−18.
## Πρωταθλητές
### Κάτοχοι τίτλου

* 1991–92: Ουραλότσκα Εκατερίνμπουργκ
* 1992–93: Ουραλότσκα Εκατερίνμπουργκ
* 1993–94: Ουραλότσκα Εκατερίνμπουργκ
* 1994–95: Ουραλότσκα Εκατερίνμπουργκ
* 1995–96: Ουραλότσκα Εκατερίνμπουργκ
* 1996–97: Ουραλότσκα Εκατερίνμπουργκ
* 1997–98: Ουραλότσκα Εκατερίνμπουργκ
* 1998–99: Ουραλότσκα Εκατερίνμπουργκ
* 1999–00: Ουραλότσκα Εκατερίνμπουργκ
* 2000–01: Ουραλότσκα Εκατερίνμπουργκ

* 2001–02: Ουραλότσκα-NTMK
* 2002–03: Ουραλότσκα-NTMK
* 2003–04: Ουραλότσκα-NTMK
* 2004–05: Ουραλότσκα-NTMK
* 2005–06: Ντιναμό Μόσχας
* 2006–07: Ντιναμό Μόσχας
* 2007–08: Ζαρέτσιε Οντίντσοβο
* 2008–09: Ντιναμό Μόσχας
* 2009–10: Ζαρέτσιε Οντίντσοβο
* 2010–11: Ντιναμό Καζάν

* 2011–12: Ντιναμό Καζάν
* 2012–13: Ντιναμό Καζάν
* 2013–14: Ντιναμό Καζάν
* 2014–15: Ντιναμό Καζάν
* 2015–16: Ντιναμό Μόσχας
* 2016–17: Ντιναμό Μόσχας
* 2017–18: Ντιναμό Μόσχας

### Σύνολο τίτλων

## Δείτε επίσης
*Κύπελλο Ρωσίας
*Σούπερ Καπ Ρωσίας

## Εξωτερικοί Σύνδεσμοι
* Επίσημη ιστοσελίδα της Ρωσικής Ομοσπονδίας Πετοσφαίρισης

Κατηγορία:Αθλητισμός στη Ρωσία
Κατηγορία:Πετοσφαίριση στη Ρωσία
Κατηγορία:Εθνικά πρωταθλήματα πετοσφαίρισης
Εθνική Τυνησίας (καλαθοσφαίριση ανδρών)

Η **εθνική ομάδα καλαθοσφαίρισης ανδρών της Τυνησίας** είναι το αντιπροσωπευτικό συγκρότημα της Τυνησίας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Τυνησίας (FTBB).

## Ιστορία
Η πρώτη μεγάλη επιτυχία για την εθνική ομάδα της Τυνησίας, ήρθε το 2011, όταν κέρδισε το πρώτο Αφρικανικό Πρωτάθλημα, επικρατώντας της Ανγκόλας στον τελικό. Η αμέσως προηγούμενη καλύτερη επιτυχία της ήταν στο Αφρικανικό Πρωτάθλημα του 1965, όταν κέρδισε το αργυρό μετάλλιο ως διοργανώτρια. Κατέκτησε επίσης το χάλκινο μετάλλιο στο Αφρικανικό Πρωτάθλημα του 1970 και του 1974.

## Στατιστικά
Για το 2025, η εθνική ομάδα καλαθοσφαίρισης ανδρών της Τυνησίας βρισκόταν στη 50η θέση της Παγκόσμιας Κατάταξης της FIBA.

## Παραπομπές


## Εξωτερικοί σύνδεσμοι
* 

Τυνησιας